登西塞山访张志和遗迹
晚登西塞山，翛然出林薄。诸峰自南来，兹岭独岝?。攀援上萝磴，翠微搆兰若。清梵悬香林，法鼓时间作。零雨飘岩阿，残云卧松阁。缅怀玄真子，雅志甘寂寞。云鸿入冥冥，孤飞避矰缴。风雨湖上归，浮名寄蓑箬。斯人邈千载，高风满寥廓。伊余慕肥遁，世故还束缚。名境虽盘桓，犹未谐宿诺。何时返初服，于焉此栖托。
主题：山水
情感：想家